wickkiey/tamil-wikipedia-chunked huggingface dataset:
# தேவர்கள்

இந்து தொன்மவியலின் அடிப்படையில் **தேவர்கள்** என்பவர்கள், பதினான்கு கணங்களில் ஒரு இனம் ஆவார். இவர்கள் தேவலோகத்தில் வசிக்கின்றார்கள். இவர்களின் தலைவனாக இந்திரனும், குருவாக பிரகஸ்பதியும் இருக்கிறார்.  
தேவர்கள் தங்கள் உலகமான தேவலோகத்தில் தேவமங்கைகளின் நடனங்களை கண்டபடியும், சோமபானம் முதலிய பானங்களை அருந்தி மகிழ்வதாகவும் நம்பப்படுகிறது. இவர்களில் அட்டதிக் பாலகர்கள் எனும் எட்டு திசை காவலர்கள் உள்ளார்கள்.
# தேவர்கள்

## எண்ணிக்கை

முப்பத்து முக்கோடி தேவர்கள் என்பது சொல்வழக்காகும். இதன் மூலம் தேவர்களின் எண்ணிக்கையை கொள்ளலாம். ஆதித்தர், உருத்திரர், அஸ்வினி தேவர், வசுக்கள் என தேவர்கள் வகைப்படுத்தப்படுகிறார்கள். இவர்களில் ஆதித்தர் என்பவர்களில் பன்னிரெண்டு நபர்கள், உருத்திரர் என்பவர்கள் பதினொரு நபர்கள், அசுவினி தேவர் என்பவர்கள் இருவர். இவர்களோடு வசுக்கள் எட்டு நபர்கள். இவர்கள் ஒவ்வொருவருக்கும் ஒரு கோடி பரிவாரங்கள் இருப்பதாகக் கொள்ளப்படுவதால், மொத்தமாக முப்பத்து முக்கோடி தேவர்கள் எனப்படுகிறார்கள்.
# தேவர்கள்

## சங்க இலக்கியங்களில் தேவர்

- **தேவர்**கள் பிறரது சொல்லுக்குக் கட்டுப்படாமல் தம் விருப்பம்போல் செயல்படுவர்.
- கொடையாளிகள், வீரர்கள் முதலானோர் இறந்தபின் தேவர் உலகம் சென்று வாழ்வார்களாம்.
- இந்திரன் 'தேவர் கோமான்' எனக் குறிப்பிடப்படுகிறான்.
- 'தேவர் கோட்டம்' என்பது இந்திரன் கோயில்.
- **தேவி** , **தேவியர்** என்னும் சொற்கள் தமிழ் இலக்கியங்களில் மன்னனின் மனைவியைக் குறிக்கும்.
- தேவர்களை முன்னிலைப்மடுத்தும்போது 'தேவிர்காள்' என விளிப்பர்.
- ஈகைப்பண்பு கொண்டவனை ஒருபாடல் **தேவாதிதேவன்** என்று குறிப்பிடுகிறது.
# தேவர்கள்

## தேவர் என்னும் சொல்

- தே < தேன் = இனிமை
- தே < தேன் - உயரத்தில் இருக்கும் பொருள்
- இந்த வகையில் 'தே' என்னும் வேர்ச்சொல் இனிமையையும், உயர்வையும் குறிக்கும்.
- தே+அர்=தேவர்
- எனவே தேவர் என்னும் சொல் 'உயர்ந்தவர்', 'இனியவர்' என்னும் பொருள்களின் அடிப்படையில் தோன்றியது
- தேவர் - பலர்பால், தேவன் - ஆண்பால், தேவி - பெண்பால்
# சத்துவ புராணம்

**ராஜசிக புராணம்** என்பது திருமாலை புகழும் மகா புராணங்களாகும். சாத்துவ புராணங்கள் ("truth; purity") || விஷ்ணு புராணம், பாகவத புராணம், நாரத புராணம், கருட புராணம், பத்ம புராணம், வராக புராணம் ஆகிய புராணங்கள் இவ்வகைச் சார்ந்தவை.  
இப்புராணங்களில் உலகம் உருவாவது முதல் பிரளைய காலத்தில் உலகம் அழிவது வரை அனைத்தும் படைப்பின் கடவுளான திருமாலால் நடைபெருகிறது என்ற வகையில் கூறப்பட்டுள்ளது.
# வெள்ளை புல்வாய்

**வெள்ளை இரலை** என்பது சகாராப் பாலைவனப்பகுதியில் காணப்படும் ஒரு பெரிய இரலை மான் இனமாகும். இது அடாக்சு என்றும் திருகுகொம்பு இரலை என்றும் வழங்கப்படுகிறது. இவை முறுக்கிய நீளமாக கொம்புகளைக் கொண்டுள்ளன. பெண்ணில் கொம்பு 55 முதல் 80 செ.மீ வரையும் ஆணில் 95 முதல் 110 செ.மீ நீளம் வரையும் கொம்பு வளரும். இவற்றால் நீண்ட நாட்களுக்கு தண்ணீர் அருந்தாமல் இருக்கவியலும். பெண் இரலை ஆணை விட அளவில் சிறியதாக இருக்கும். இந்த இரலைகளின் தோல் நிறமானது பருவகாலத்தைப் பொறுத்து மாறக்கூடியது. கோடையில் வெண்ணிறமாகவும் குளிர்காலத்தில் இது பழுப்பு நிறத்திலும் இருக்கும்.  
இவை ஐந்து முதல் இருபது வரையிலான கூட்டமாக வாழும். வயதான பெண் இரலையே கூட்டத்தினை வழிநடத்தும். இவை மெதுவாக நகர்வதால் கொன்றுண்ணிகளாலும் மனிதர்களாலும் எளிதில் வேட்டையாடப்பட்டு விடுகின்றன. வறண்ட பகுதிகள், மிதமான பாலைநிலங்களே இவற்றில் இயல்பான வாழிடங்கள்.  
இவை புற்களையும் பாலைநிலத்தில் உள்ள தாவரங்களின் இலைகளையும் உணவாகக் கொள்கின்றன.
# விக்கிப்பீடியா:சென்னை கிறித்தவக் கல்லூரியில் தமிழ் விக்கிப்பீடியா தொகுத்தல் பயிற்சி

சென்னை கிறித்தவக்கல்லூரியில், தமிழியல் ஆய்வு மன்றத்தின் சார்பில் விக்கிப்பீடியா தொகுத்தல் பயிற்சி.
# விக்கிப்பீடியா:சென்னை கிறித்தவக் கல்லூரியில் தமிழ் விக்கிப்பீடியா தொகுத்தல் பயிற்சி

## நோக்கம்

மாணவர்களுக்கு தமிழ்க்கணினி விழிப்பூட்டுதல், தமிழ் விக்கிப்பீடியா தொகுப்புப்பணிகளில் ஈடுபாட்டை ஏற்படுத்துதல்,தமிழ் விக்கிப்பீடியா தொகுப்புப்பணிகளில் செய்முறை விளக்கம் அளித்தல்.
# விக்கிப்பீடியா:சென்னை கிறித்தவக் கல்லூரியில் தமிழ் விக்கிப்பீடியா தொகுத்தல் பயிற்சி

## நிகழிடம்

சென்னை கிறித்தவக்கல்லூரி, கலைப்புல அறை எண் 110
# விக்கிப்பீடியா:சென்னை கிறித்தவக் கல்லூரியில் தமிழ் விக்கிப்பீடியா தொகுத்தல் பயிற்சி

## நேரம்

26.07.2013, வெள்ளிக்கிழமை அன்று முற்பகல் 11 மணி
# விக்கிப்பீடியா:சென்னை கிறித்தவக் கல்லூரியில் தமிழ் விக்கிப்பீடியா தொகுத்தல் பயிற்சி

## நிகழ்ச்சி நிரல்

வரவேற்புரை:முனைவர் ந. இளங்கோ, தமிழ்த்துறை இணைப்பேராசிரியர்,
தலைமையுரை:பேராசிரியர் கு. அரசேந்திரன், தமிழ்த்துறைப்பேராசிரியர் மற்றும் தலைவர்,
சிறப்புரை:மா. தமிழ்ப்பரிதி, துணைப்பேராசிரியர், இதழியல் மற்றும் மக்கள் தொடர்பியல் துறை,பெரியார் பல்கலைக்கழகம், சேலம்.
# விக்கிப்பீடியா:சென்னை கிறித்தவக் கல்லூரியில் தமிழ் விக்கிப்பீடியா தொகுத்தல் பயிற்சி

## நிகழ்வுப்பொருண்மைகள்

இந்நிகழ்வில்,தமிழ் விக்கிப்பீடியா அறிமுகம், தமிழ் விக்கிப்பீடியா திட்டங்கள் ,தமிழ் விக்கிப்பீடியா தொகுத்தல் பணி, தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென்பொருட்கள், தமிழ் எழுத்துரு, தமிழ் ஒருங்குகுறி, தமிழ் ஒருங்குகுறியின் பயன்கள், தமிழ் வலைப்பூ உருவாக்கம், திறந்தநிலை இயங்குதளங்கள் மற்றும் மென்பொருட்கள், ஒலிக்கோப்பு, ஒளிப்படங்கள், காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள்
# விக்கிப்பீடியா:சென்னை கிறித்தவக் கல்லூரியில் தமிழ் விக்கிப்பீடியா தொகுத்தல் பயிற்சி

## நிகழ்ச்சி ஒருங்கிணைப்பு

தமிழியல் ஆய்வு மன்றம், சென்னை கிறித்தவக்கல்லூரி.
# விக்கிப்பீடியா:சென்னை கிறித்தவக் கல்லூரியில் தமிழ் விக்கிப்பீடியா தொகுத்தல் பயிற்சி

## அழைப்பு

ஆர்வமுள்ளவர்கள் இந்நிகழ்வில் பங்கேற்கலாம்.
# மின்னூட்டம்

அதிகமாக உள்ள பகுதியை மஞ்சள் நிறத்தில் காணலாம். ஒரு மின்மத்தைச் சூழ்ந்து எல்லாப் புறமும் மின்புலம் உண்டு.]]  
**மின்னூட்டம்** அல்லது **மின்னேற்றம்** (*electric charge*) என்பது மின்புலத்தைக் கொண்டுள்ள துகளாகும். நேர்மின்னூட்டம் மற்றும் எதிர்மின்னூட்டம் என இருவகை மின்னூட்டங்கள் உள்ளன. அணுக்கருவில் உள்ள புரோட்டான்கள்<nowiki/>நேர்மின்னுட்டம் (+) கொண்டவை. அணுக்கருவைச் சுற்றி வரும் எலக்ட்ரான்கள் (-) எதிர்மின்னூட்டம் கொண்டவை. நேர் மின்னேற்றங்களை நேர் ஏற்றம் என்றும் எதிர்மின்னேற்றங்களை எதிர் ஏற்றங்கள் என்றும் சுருக்கமாக அழைக்கலாம்.  
நேர்மின்னேற்றங்களும் எதிர்மின்னேற்றங்களும் ஒன்றை ஒன்று ஈர்க்கும் தன்மை கொண்டவை. ஆனால் இரண்டு நேர்மின்னேற்றங்கள் ஒன்றை ஒன்று தள்ளும்; அதே போன்று இரண்டு எதிர்மின்னேற்றங்களும் ஒன்றை ஒன்று தள்ளும். இதன் அடிப்படையில் ஒத்த வகையான ஏற்றங்கள் ஒன்றை ஒன்று தள்ளும் ஒவ்வாத ஏற்றங்கள் ஒன்றை ஒன்று ஈர்க்கும். இந்த ஈர்ப்பு மற்றும் விலகும் பண்பை *கூலும் விசை* விவரிக்கின்றது. கூலும் என்பது மின்னூட்டத்தைப் பற்றி ஆய்வு செய்த பிரான்சிய அறிவியலாளர் ஒருவரின் பெயர். (பார்க்க: சார்லசு அகசிட்டின் டெ கூலாம்)  
அணுக்கருவில் ஏற்றம் ஏதும் இல்லா ஒருவகைத் துகளும் உண்டு இதற்கு நொதுமி என்று பெயர். நொது என்னும் சொல் *எப்பக்கமும் சேராப் பொது* என்று பொருள் படும். ஏற்றம் ஏதுமில்லாததால் நொதுமிகள் மின் விசைக்கு உட்படாது. மின்னூட்டம் உடைய ஒரு பொருளானது மின்னூட்டம் உள்ள மற்றொரு பொருளைத்தான் தன் மின்புலத்தால் விசைக்குள்ளாக்கும்.
# மின்னூட்டம்

## வரலாறு

மிகப் பழங்காலத்திலேயே (அணுவின் துகள்களைப் பற்றி அறியத் தொடங்கிய 19 ஆம் நூறாண்டுக்கு 2500 ஆண்டுகளுக்கு முன்னமே), சுமார் கி.மு.600 காலப்பகுதியில் தாலசு என்னும் கிரேக்க அறிஞர் மின்னேற்றம் பற்றிய சில அரிய கண்டுபிடிப்புகளை எழுதியுள்ளார். திண்மமாய் மாறிய, மஞ்சள் நிறத்தில் காணப்படும், மரப் பிசினாகிய அம்பர் என்னும் பொருளை ஒரு துணியில் தேய்த்தால், அது சிறு சிறு செத்தைகள், முடி போன்றவற்றை ஈர்ப்பதை அறிந்திருந்தார். கி.மு.300 காலப்பகுதியில் வாழ்ந்த பிளாட்டோ என்பாரும், அம்பரின் இந்தப் பண்பைப் பற்றி எழுதியுள்ளார். பிற்காலத்தில், கி.பி. 1600களில் இங்கிலாந்தின் அரசி எலிசபெத்-1 அவர்களின் மருத்துவராகிய வில்லியம் கில்பர்ட் என்பாரும் அம்பர் மட்டுமல்லாமல், வைரம், கண்ணாடி, மெழுகு, கந்தகக் கட்டி முதலியனவும் அதே பண்பு கொண்டிருப்பதை அறிந்து எழுதினார். கிரேக்க மொழியில் அம்பருக்கு *எலெக்ட்ரம்* என்று பெயர், இதன் அடிப்படையிலேயே மின்னூட்டப் பண்பு காட்டும் பொருட்களுக்கு மேற்குலக மொழிகளில் *எலெக்ட்ரிக்ஃசு* (electrics) என்றும், அதன் அடிப்படையில் சர் தாமசு பிரௌன் (Sir Thomas Browne), *மின்சாரம்* என்பதற்கு *எலெக்ட்ரிசிட்டி* (electricity) என்னும் சொற்களும் ஆக்கினர். பின்னர் 1729 ஆம் ஆண்டு காலப்பகுதியில், பிரான்சின் டு ஃவே (Du Fay) என்பார் மின்னூட்டங்கள் ஓட்டத்தில் *இருவகை* இருப்பதாகக் கண்டார். 1785 ஆம் ஆண்டு பிரான்சு நாட்டில் இராணுவப் பொறியியல் அலுவலராகப் பணிபுரிந்த சார்லசு டெ கூலாம் என்பார் தான் கண்டுபிடித்திருந்த நுண்மையான முறுக்குத் தராசு மூலம் சோதனைகளைக் கையாண்டு இறுதியில், மின்னூட்டங்களுக்கு இடையே நிலவும் விசைகள் பற்றிய, துல்லியமான தொடர்பாடுகளை நிறுவினார். மின்னூட்டங்களுக்கு இடையே உள்ள மின்விசையை அளந்து ஓர் அடைப்படையான சமன்பாட்டை நிறுவி அதனைப் பல உயர்நிலைப் பள்ளி மாணவர்களுக்கு அனுப்பினார். இதற்கு கூலாம் விதி என்று பெயர். மேலும் இதில் வியக்கத்தக்க ஒன்று என்னவெனில் நியூட்டனின் புவி ஈர்ப்பு விதிக்கும் கூலாம் விதிக்கும் இடையே காணப்பட்ட மிகத்துல்லியமான ஒற்றுமையே ஆகும்.
# மின்னூட்டம்

## ஓரின, வேறின மின்னூட்டங்கள் - சோதனையியல் சரிபார்ப்பு

பட்டு இழையால் தொங்கவிடப்பட்ட மின்னூட்டப்பட்ட கண்ணாடித் தண்டு ஒன்று கிடைத்தளத்தில் அலைவுறுகிறது. தற்போது அதன் முனைக்கருகில் மற்றொரு மின்னூட்டம் பெற்ற கண்ணாடித்தண்டு கொண்டு வரப்பட்டால் , இரு முனைகளும் ஒன்றையொன்று விரட்டுவதைக் காணலாம். இருந்த போதிலும் மின்னூட்டப்பட்ட எபொனைட் தண்டானது, தொங்கவிடப்பட்ட கண்ணாடித் தண்டின் முனைக்கருகில் கொண்டு வரப்பட்டால் , இரு தண்டுகளும் ஒன்றையொன்று கவர்கின்றன. இச்சோதனை மூலம் ஓரின மின்னூட்டங்கள் ஒன்றையொன்று விரட்டும் , வேறின மின்னூட்டங்கள் ஒன்றையொன்று கவரும் எனத் தெரிய வருகிறது.
# மின்னூட்டம்

## மின்மங்களின் அடிப்படைப் பண்புகள்

### மின்மங்களின் குவாண்டமாக்கல்

ஒரு மின்னூட்டத்தின் அடிப்படை அலகு e என்பது , ஒரு எலெக்ட்ரான் தாங்கிச்செல்லும் மின்னூட்டத்தின் அளவாகும். இதன் அலகு கூலும் (Coulomb) ஆகும். e-ன் மதிப்பு 1.6 x 10<sup>−19</sup>C ஆகும்.
இயற்கையில் எந்த ஒரு அமைப்பின் மின்னூட்டமும், சிறும e மதிப்பின் முழு எண் மடங்குகளாகவே எப்போதும் அமைகின்றது. மின்னூட்டத்தின் அளவு e-ன் முழு எண் மடங்கு கொண்ட பல தனித்த மதிப்புகளில் ஏதேனும் ஒன்றை மட்டும் பெறுகிறது. எனவே மின்னூட்டம் q=ne ஆகும். இதில் 'n' என்பது ஒரு முழு எண் ஆகும்.
# மின்னூட்டம்

## மின்மங்களின் அடிப்படைப் பண்புகள்

### மின்னூட்டங்களின் அழிவின்மை

மின்னூட்டங்களை ஆக்கவோ அழிக்கவோ முடியாது. மின்னூட்டங்களின் அழிவின்மை விதியின் படி தனித்த அமைப்பு ஒன்றின் மொத்த மின்னூட்டம் எப்போதும் மாறிலியாகும். ஆனால் அமைப்பின் மொத்த மின்னூட்டம் எப்போதும் மாறாத வகையில் , அமைப்பின் ஒரு பகுதியிலிருது மற்ற பகுதிக்கு மின்னூட்டங்கள் மாற்றப்படுகின்றன.
# மின்னூட்டம்

## மின்மங்களின் அடிப்படைப் பண்புகள்

### மின்னூட்டங்களின் கூட்டல் பண்பு

ஒரு அமைப்பின் மொத்த மின்னூட்டமானது அமைப்பில் உள்ள அனைத்து மின்னூட்டங்களின் குறியியல் கூட்டுத்தொகைக்குச் சமம்.
# மின்னூட்டம்

## மின்மங்களின் அடிப்படைப் பண்புகள்

### ஒப்பு மின்னூட்டம்

ஒப்பு மின்னூட்டம் (Specific charge) என்பது மின்னூட்டம் கொண்ட துகள்களின் மின்னூட்டத்திற்கும் அதன் நிறைக்குமுள்ள விகிதமாகும். e மின்னூட்ட அளவாகவும் m துகளின் நிறையாகவும் கொண்டால் e/m என்பது ஒப்பு மின்னூட்டமாகும்.
# மின்னூட்டம்

## கூலும் விதி

கூலும் விதியின்படி, *இரு புள்ளி மின்னூட்டங்களுக்கு இடையேயான கவர்ச்சி விசை அல்லது விரட்டு விசையானது , மின்னூட்டங்களின் பெருக்குத்தொகைக்கு நேர்த்தகவிலும், அவற்றிற்கு இடையே உள்ள தொலைவின் இருமடிக்கு எதிர்த்தகவிலும் அமையும். மின்மங்களை இணைக்கும் கோட்டின் வழியே விசையின் திசை அமையும்*.
# மின்னூட்டம்

## மின்னூட்டப் பண்புகளின் பயன்பாடுகள்

மின்னூட்டம் பெற்ற பொருட்களுக்கிடையே தோன்றும் , கவரும் மற்றும் விரட்டும் பண்புகள் , நிலை மின்னியல் முறையில் வண்ணம் தெளித்தல் , துகள் பூச்சு , புகைக் கூண்டுகளில் பறக்கும் சாம்பலை சேகரித்தல் , மைப்பீச்சு அச்சுப்பொறி , அச்சுப் பகர்ப்பு நகல் பொறி போன்ற பல்வேறு பயன்பாடுகளைக் கொண்டுள்ளன.
# வெண்சங்கு (திரைப்படம்)

**வெண்சங்கு** 1970 ஆம் ஆண்டில் வெளிவந்த ஈழத்துத் தமிழ்த் திரைப்படம். அப்போது இலங்கையில் பிரபலமாக இருந்த சிங்களத் திரைப்படத் தயாரிப்பாளர் டபிள்யூ. எம். எஸ். தம்பு இத்திரைப்படத்தைத் தயாரித்து இயக்கியிருந்தார்.
# வெண்சங்கு (திரைப்படம்)

## நடிகர்கள்

அராலியூர் சங்கரப்பிள்ளை புவனேஸ்வரன் (இறப்பு: 24 மே 2023) கதாநாயகனாகவும், குமாரி ராஜம் கதாநாயகியாகவும் நடித்தனர். பிரபல நாடகக் கலைஞர் லடீஸ் வீரமணி வில்லன் பாத்திரத்தில் நடித்தார். இவர்களுடன் ஏ. எஸ். ராஜா, ரொசாரியோ பீரிஸ், நமசிவாயம், எம்.ஏ.ஜபார், ஜி.பீட்டர், தேவன், ஒ.நாகூர், ரீ.எஸ்.பிச்சையப்பா, சுந்தர்ராஜ், தம்பிராஜ், சாமுவேல், தங்கராசா, தியாகராஜா, சிஸ்மத், எம்.பாயிஸ் போன்றோரும், பி. இந்திராணி, சுப்புலட்சுமி காசிநாதன், நூர்ஜஹான், ருத்ராணி, வனஜா, மேரி, கமலா, சந்திரா, மஞ்சுளா, பேபிராணி, தேவி கணேசானந்தன் போன்றோரும் நடித்தனர்.
# வெண்சங்கு (திரைப்படம்)

## கதைச் சுருக்கம்

நமசிவாய முதலியார் (*ஏ. எஸ். ராஜா*) என்பவருக்கு ஒரு மகள், ஒரு மகன். தம்பலகாமம் தம்பிமுத்து (*லடீஸ் வீரமணி*) முதலியாரின் மகனைக் கடத்திச் சென்று பணம் கேட்கின்றனர். தம்பிமுத்துவின் மகன் காவல்துறை அதிகாரி ராஜன் (*அராலியூர் புவனேந்திரன்*) சிறுவனைக் கண்டுபிடித்து முதலியாரிடம் ஒப்படைக்கிறான். முதலியாரின் மகள் ராஜிக்கும் ராஜனுக்கும் காதல் ஏற்படுகிறது. முதலியார் இக்காதலை ஏற்றுக் கொள்ளவில்லை. இதற்கிடையில், முதலியார் கொலை செய்யப்பட ராஜன் கைது செய்யப்படுகிறான். ராஜி தம்பலகாமத்தில் ஆசிரியையாக வேலை பார்க்கிறாள். தம்பிமுத்து ராஜியைக் கெடுக்க முயலுகிறான். முதலியாரைக் கொன்றவன் தான் என்றும் தன் ஆசைக்குச் சம்மதிக்காவிட்டால் அவளையும் கொலை செய்து விடப்போவதாகப் பயமுறுத்துகிறான். விடுதலை பெற்று வீடு திரும்பும் ராஜன் இச்சம்பவத்தை மறைந்து நின்று பார்க்கிறான். தந்தையைக் காவல்துறையிடம் ஒப்படைக்கிறான். தம்பிமுத்து நஞ்சருந்துகிறான். அவன் இறக்கும் தருவாயில் மகன் ராஜனையும் ராஜியையும் ஒன்று சேர்த்து வைக்கிறான்.
# வெண்சங்கு (திரைப்படம்)

## பாடல்கள்

பாடல்கள் சென்னையில் ஒலிப்பதிவு செய்யப்பட்டன. பிரபல இசையமைப்பாளர் டி. ஆர். பாப்பாவின் உதவியுடன் ஆர். முத்துசாமி பாடல்களுக்கு இசையமைத்தார். பாப்பாவின் இசைக்குழுவில் இருந்த பாடகர்கள் எம். எஸ். ராஜு, கெளசல்யா ஆகியோர் பாடல்களைப் பாடினர். வெண்சங்கு பாடல்களின் இசைத்தட்டுகளும் சென்னையிலேயே உருவாக்கப்பட்டன. மொத்தம் ஆறு பாடல்கள் இடம்பெற்றன.  
- *கமோன் கமோன் ஜங் மேன்*
- *மீனைப்பிடிக்க வந்ததும் வந்தாய்*
- *நீயும் யாரோ நான் யாரோ*
# வெண்சங்கு (திரைப்படம்)

## வெளியீடு

வெண்சங்கு திரைப்படம் 1970 சூலை 31 இல் வெளியிடப்பட்டது. கொழும்பில் செல்லமஹால், ஈரோஸ் திரையரங்குகள் உட்பட இலங்கையின் 6 திரையரங்குகளில் திரையிடப்பட்டது. ஒரே நேரத்தில் இலங்கையில் திரையிடப்பட்ட கே. பாலச்சந்தரின் இரு கோடுகள், தேவரின் துணைவன்’, எம்.ஜி.ஆரின் ‘நம்நாடு’ போன்ற படங்களுடன் போட்டி போட்டு ‘வெண்சங்கு’ திரைப்படமும் சுமாராக ஓடியது.
# வெண்சங்கு (திரைப்படம்)

## துணுக்குச் செய்திகள்

1970 ஆரம்பத்தில் யாழ்ப்பாண மேடைகளில் நடத்தப்பட்டு வந்த சுண்டிக்குளி நாடக மன்றத்தின் "அடங்காப்பிடாரி" என்ற நாடகத்தின் சில நகைச்சுவைக் காட்சிகள் இப்படத்தின் இடையில் புகுத்தப்பட்டன. இந்நாடகத்தில் நடித்த வி. பரமானந்தராஜா, எஸ். கே. நடராஜன், கனகையா, சிவநேசன், கீத பொன்கலன் ஆகியோரும் பின்னர் வெண்சங்கு திரைப்படத்தில் நடித்தனர்.
- சிங்கள நடிகர்கள் அலெக்சாண்டர் பெர்னாண்டோ, ரொபின் பெர்னாண்டோ ஆகியோர் இப்படத்தின் சண்டைக் காட்சிகளை அமைத்தனர். ருத்ராணி நடனக் காட்சிகளை அமைத்தார்.
- கதிர்காமம், கீரிமலை, நல்லூர், காரைநகர் போன்ற இடங்களில் படப்பிடிப்புகள் இடம்பெற்றன.
- பாடல் காட்சிகள் யாழ்ப்பாணம் பொது நூலகம், காரைநகர் கசூரினா கடற்கரை போன்ற இடங்களில் படமாக்கப்பட்டன.  
- தம்பிஐயா தேவதாஸ், "பொன்விழாக் காணும் இலங்கைத் தமிழ்ச் சினிமா", வீரகேசரி, சூன் 2, 2013
# ஐக்கிய அமெரிக்க கடற்படையின் கடல், வான், தரை அணிகள்

**ஐக்கிய அமெரிக்கக் கடற்படையின் கடல், வான், தரை அணிகள்** (*United States Navy's **Se**a, **A**ir, **L**and Teams* அல்லது சுருக்கமாக *Navy SEALs* - *நேவி சீல்ஸ்*) என்பது ஐக்கிய அமெரிக்க கடற்படையின் முக்கியமான சிறப்பு நடவடிக்கைகள் படையும் ஐக்கிய அமெரிக்காவின் கடல்சார் பிரத்தியோக போர் கட்டளை மற்றும் சிறப்பு நடவடிக்கைகள் கட்டளையின் ஒர் பகுதியும் ஆகும்.
# டபிள்யூ. எம். எஸ். தம்பு

**டபிள்யூ. எம். எஸ். தம்பு** (*W. M. S. Tampoe*, **வில்லியம் மெக்கோவன் செல்வசாமி தம்பு** (*William McGowan Selvasamy Tampoe*, 1902 - அக்டோபர் 23, 1986) இலங்கைத் தமிழரும், தமிழ், சிங்களத் திரைப்படத் தயாரிப்பாளரும், இயக்குநரும் ஆவார். இவர் 1950கள், 60களில் பல புகழ் பெற்ற சிங்களத் திரைப்படங்களைத் தயாரித்து வெளியிட்டார். இந்தியாவிலும் பல தமிழ்த் திரைப்படங்களைத் தயாரித்துள்ளார்.
# டபிள்யூ. எம். எஸ். தம்பு

## வாழ்க்கைக் குறிப்பு

யாழ்ப்பாணத்தில் பிறந்த தம்பு, சட்டம் பயின்று கொண்டிருந்த போது, திரைப்படத்துறையில் ஆர்வம் காரணமாக படிப்பைக் கைவிட்டு சென்னை சென்றார். 1944 ஆம் ஆண்டு ‘பிரபாவதி’ என்ற தமிழ்ப் படத்தை வேறொருவருடன் கூட்டாகத் தயாரித்தார். பின்பு தனித்தும் சில படங்களைத் தயாரித்தார். தெய்வ நீதி (1947), கலாவதி (1951), நம் குழந்தை (1955), வைரமாலை (1956) உட்பட ஆறு தமிழ்த் திரைப்படங்களைத் தயாரித்தார். இந்தியத் தமிழ்த் திரையுலகில் இவர் சிலோன் தம்பு என அழைக்கப்பட்டார். மாடர்ன் தியேட்டர்ஸ் நிறுவனர் டி. ஆர். சுந்தரத்துடன் இணைந்து திரைப்பட ஏற்றுமதி, இறக்குமதித் தொழிலிலும் ஈடுபட்டார்.  
1958 ஆம் ஆண்டில் செப்பாலி என்ற சிங்களத் திரைப்படத்தை தனது மகன் ரொபின் தம்புவுடன் இணைந்து தயாரித்து வெற்றி கண்டார். இத்திரைப்படம் முழுமையாக இந்தியாவிலேயே தயாரிக்கப்பட்டது. தொடர்ந்து பல சிங்களத் திரைப்படங்களை இலங்கையில் தயாரித்தும் இயக்கியும் வெளியிட்டார். 1970 ஆம் ஆண்டில் வெண்சங்கு என்ற தமிழ்த் திரைப்படத்தைத் தயாரித்து இயக்கி வெளியிட்டார்.  
டபிள்யூ. எம். எஸ். தம்புவின் மகன் ரொபின் தம்பு ஒரு பிரபல சிங்களத் திரைப்படத் தயாரிப்பாளரும் இயக்குநரும் ஆவார். இருவரும் இணைந்து பட திரைப்படங்களைத் தயாரித்தனர். ரொபின் தம்புவின் மகனின் பெயர் சஞ்சீவ் தம்பு. இவரும் திரைப்படத் தயாரிப்பில் ஈடுபட்டவர்.
# டபிள்யூ. எம். எஸ். தம்பு

## தயாரித்து இயக்கிய சில திரைப்படங்கள்

- வெண்சங்கு (1970)
- செப்பாலி (சிங்களம், 1958)
- ருகுணு குமாரி (சிங்களம், 1968)
- லண்டக்க மகிம (சிங்களம், 1965)
- செமிய பிரிந்தகே தேவியாய (சிங்களம்)
- சத்துட்டாய் குந்துலாய் (சிங்களம்)
- லயட்ட லய (சிங்களம்)
- தேவியாங்கே தீண்டுவ (சிங்களம்)
# டபிள்யூ. எம். எஸ். தம்பு

## தயாரித்த சில திரைப்படங்கள்

- தெய்வ நீதி (1947),
- கலாவதி (1951),
- நம் குழந்தை (1955),
- வைரமாலை (1956)
# ஐக்கிய அமெரிக்க கடல்சார் சிறப்புப் போர் மேம்பாட்டுக் குழு

**ஐக்கிய அமெரிக்க கடல்சார் சிறப்புப் போர் மேம்பாட்டுக் குழு** (*United States Naval Special Warfare Development Group*, அல்லது **DEVGRU** - *டெவ்குரு*) என்பது ஐக்கிய அமெரிக்காவின் நான்கு அந்தரங்க சிறப்புப் பிரிவு பயங்கரவாதத் தடுப்பு மற்றும் சிறப்பு நோக்கப் பிரிவுகளில் ஒன்று ஆகும். இது பொதுவாக *சீல் டீம் 6* (கடல், வான், தரை அணி 6) என அழைக்கப்பட்டது. ஆயினும் இவ் முன்னைய பெயர் 1987ல் கலைக்கப்பட்டது.
# கோபால்ட்-60

**கோபால்ட்டு-60** (*Cobalt-60*, ), என்பது கோபால்ட்டின் செயற்கைக் கதிரியக்கத் தன்மையுள்ள ஓரிடத்தான் ஆகும். இதன் அரைவாழ்வுக் காலம் 5.27 ஆண்டுகள். இது மருத்துவம், தொழில்துறை, உணவு பாதுகாப்பு, ஆய்வு எனப் பல துறைகளிலும் பயன்படுத்தப்படுகிறது. அதிக ஆற்றலுள்ள γ கதிர்களை வெளியிடும் கதிர் ஐசோடோப்புகளில் இதுவும் ஒன்று. வெப்ப நியூத்திரன்களைக் கொண்டு <sub>27<sub>Co</sub>59</sub> தாக்கும் போது <sub>27</sub>Co<sup>60</sup> கிடைக்கிறது. இயற்கையில் கிடைக்கும் கோபால்ட் 100% கதிரியக்கம் இல்லாததாகவேயள்ளது. கோபால்ட்-60 தோற்றுவிக்கப்படும் போது வெளிப்படும் அதிக ஆற்றல், ஒரு போட்டானாக வெளிப்படுகிறது.  
இது, <sub>27</sub>Co<sup>59</sup> +n --> <sub>27</sub>Co<sup>60</sup> +γ என்று குறிக்கப்படும். (n,γ) கருவினையின் போது தோன்றும் <sub>27</sub>Co<sup>60</sup> கிளர்ந்த நிலையிலேயே உள்ளது. இந்த கோபால்ட் 60, 0.059 MeV காமா குவாண்டத்தினை வெளியேற்றி, குறைந்த ஆற்றல் கொண்ட நிலைக்கு திரும்புகிறது. இது ஒரு ஐசோமெரிக் மாற்றம் இது நிகழ 10.5 நிமிடங்கள் வைப்படும் இதுவே அதன் அரை வாழ்வு ஆகும்.  
இவ்வாறு பெறப்பட்ட கோபால்ட் 60 நிலையில்லாதது. இது ஒரு பீட்டத் துகளை வெளியிட்டு -இந்த பீட்டாத் துகளின் ஆற்றல் 0.3 MeV - ஒரு நிக்கல்<sub>28</sub>Ni<sup>60</sup> ஐசோடோப்பாக மாறுகிறது. இதனை,  
<sub>27</sub>Co<sup>60</sup>→<sub>28</sub>Ni<sup>60</sup> + γ1 +γ2  
இந்த இரு காமா குவாண்டம்களும் முறையே 1.17,1.33 MeV ஆற்றலுள்ளவையாகும். இந்த நிக்கல் ஐசோடோப்பும் கிளர்ந்த நிலையிலேயே உள்ளது. அதிக பிழையின்றி கோபால்ட் 60 ,1.25 MeV ஆற்றலுள்ள ஒரு காமா கதிரினை உமிழ்வதாகக் கொள்ளலாம். கோபால்டின் அரைவாழ்வுநேரம் 5.24 ஆண்டுகளாகும்.  
கோபால்ட் 60 , 2.13 MeV ஆற்றலுள்ள ஒரு காமாக் கதிரையும் வெளியிடுவதாக புத்தகங்களில் உள்ளன. ஆனால் இது 0.001% ஆகும். எனவே இது பொதுவாக எடுத்துக் கொள்ளப்படுவதில்லை.
# கலிபோர்னியம்

**கலிபோர்னியம்** (*Californium*) என்பது கதிரியக்கத் தன்மை கொண்ட உலோகத் தனிமம். இதன் குறியீடு **Cf**, அணு எண்&nbsp;98, அணு நிறை 248. இத்தனிமம் முதற்தடவையாக 1950 ஆம் ஆண்டில் கலிபோர்னியா பல்கலைக்கழகத்தில் கியூரியம் ஆல்ஃபா துகள்களால் மோத விடப்பட்ட போது பெறப்பட்டது. ஆக்டினைடு வரிசையில் உள்ள இத்தனிமம் யுரேனியப் பின் தனிமங்களில் ஆறாவதாகும். கலிபோர்னியம் 252 என்னும் இதன் ஓரிடத்தான் அண்மைக்கதிர் மருத்துவத்தில் பயன்படுகிறது.  
மிகவும் மாறுபட்டநியூட்ரான்களை கொடுக்கும் ஒரு தனிமமாகும் காலிபோர்னியம் 252 .இது தோற்றுவிக்கப் பட்டவிதம் விந்தையானது.யுரேனிய பிளவை ஆய்விலும் அணு ஆற்றல் ஆய்வின் பலனாகவும் பெறப்பட்ட தனிமம் இது.புளுட்டோனியம் தனிமத்தினைஅதிக செறிவுடையநியூட்ரான் பாய்வில் வைக்கும் போது,புளுட்டோனியம் காலிபோர்னியமாக மாற்றம் பெறுகிறது.இது (என்,ஆர்)வினை என்பது தெரிந்த ஒன்று.காலிபோர்னியத்தினை பெறுவது கடினமானது எனினும் மருத்துவத்திற்குப் போதுமான அளவு ஐக்கிய அமெரிக்க நாட்டில் இது தோற்றறுவிக்கப்பட்டுளது.ஆய்விற்காக சில கதிர் மருத்துவ மையங்களுக்கு அதனைக் கொடுத்து உதவி இருக்கிறார்கள். கதிரியக்கம் மூலம் சிதைவுறும் போது இது நியூட்ரான்களையும் வெளிப்படுத்துகிறது.97% காலிபோர்னியம் ஆல்ஃபா துகளைகளை உமிழ்கின்றன.இத்துகள்கள் கொள்கலனின் சுவர்களில் தடுக்கப் பட்டுவிடுகின்றன.மருத்துவத்தில் அதன் பங்கு இல்லை.3% காலிபோர்னியம் 252 கதிரியக்கம் காரணமாக 85.5 ஆண்டு அரை வாணாளுடன் உள்ளது.இதன் போது நான்கு நியூட்ரான்களும் காமா கதிரும் வெளிப்படுகின்றன.இந்த நியூட்ரான்களின் கதிர்வீச்சளவு காமாக் கதிர்களைப்போல் 1.7 மடங்கு அதிகமாக உள்ளது.இந் அளவுகள் ஒரு செ.மீ. தொலைவிற்கு அப்பால் இவ்வேற்பளவுகள் மாற்றம் கொள்கின்றன.இதற்கு முக்கிய காரணம் காலிபோர்னியம் சிதைவின் போது தோன்றும் சில சேய்தனிமங்களில் இருந்து தோன்றும் காமாக் கதிர்களே ஆகும்.  
கலிபோர்னியம் தரும் நியூட்ரான்களின் ஒப்பு கதிரியல் விளைவு கூடுதலாக உள்ளது கவனிக்கப்பட வேண்டும்.கலிபோர்னியத்தின் ஒப்பு உயிரியல் விளைவு மூன்று என்று எடுத்துக் கொண்டால் ஒரு மைக்ரோ கிராம் காலிபோர்னியம்252 வும் ஒரு மில்லிகிராம் ரேடியமும் ஒரே விளைவுகளைக் கொடுப்பதாகக்கொள்ளலாம்.
# இந்து அண்டவியல் கட்டுரைகளின் பட்டியல்

;தோற்றம்
- இரணிய கர்ப்பம்
- ஆனந்த தாண்டவம்  
;அழிவு
- பிரளயம் (நைமித்திகம் பிராகிருதம் ஆத்தியந்திகம்)
1. நித்திய பிரளயம்
1. நைமித்திக பிரளயம்
1. அவாந்தர பிரளயம்
1. மத்திம பிரளயம்
1. மகா பிரளயம்
- பிரளய தாண்டவம்
- சமுத்திர மந்தனம்  
- இந்துக் காலக் கணிப்பு முறை
- முறைகள்
- சந்திரமானம் (தமிழ் முறை, மலையாள முறை, வங்காள முறை, ஒரியா முறை)
- சூரியமானம்
- சந்திரசூரியமானம் (அமாந்த முறை, பூர்ணிமாந்த முறை)
-
- அளகுகள்
- கல்பகாலம் (பிரம்மாவின் ஒரு பகல்/இரவு)
- மனுவந்தரம் (மனுவின் வாழ்நாள்) = 71 * 4,320,000 வருடங்கள்
- சதுர்யுகம்
- யுகம் (4'320'000 வருடங்கள்)
- கிருத யுகம் (1,728,000 வருடங்கள்)
- திரேதா யுகம் (1,296,000 வருடங்கள்)
- துவாபர யுகம் (864,000 வருடங்கள்)
- கலி யுகம் (432,000 வருடங்கள்)
-
- சிவலோகம்
- வைகுந்தம்
- கோலோகம்
-
- லோகம்
- பிரம்மாண்டம் ( பூலோகம்
- புவர்லோகம்
- சுவர்லோகம்
- மஹர்லோகம்
- ஜனலோகம்
- தபோலோகம்
- சத்திய லோகம்
- அதல லோகம்
- விதல லோகம்
- சுதல லோகம்
- தலாதள லோகம்
- மஹாதள லோகம்
- பாதாள லோகம்
- ரஸதல லோகம் )
# பாற்கடலைக் கடைதல்

**பாற்கடலைக் கடைதல்**, அல்லது **சமுத்திர மந்தனம்** (**Samudra Manthana** ), என்பது தேவர்களாலும், அசுரர்களாலும் பாற்கடல் கடையப்பட்ட நிகழ்வாகும். இந்நிகழ்வு இந்து தொன்மவியலில் பெரும் நிகழ்வாக அமைந்துள்ளது.
# பாற்கடலைக் கடைதல்

## புராண வரலாறு

பாற்கடல் கடையப்பட்ட நிகழ்வானது அமுதத்திற்காக தேவர்களும், அசுரர்களும் இணைந்து பாற்கடலை கடைந்தார்கள் எனவும், தேவர்களின் நிதிநிலை ஆதாரங்கள் தீர்ந்தமையால் பாற்கடலை கடைந்தார்கள் எனவும் இரண்டு விதமாக கூறப்படுகிறது.  
இந்து தொன்மவியலில் பாற்கடல் கடைதல் பெரும் நிகழ்ச்சியாகும். அமுதத்திற்காக வேண்டி பாற்கடலை கடைய தேவர்களும், தேவர்களின் அரசனான இந்திரனும் முடிவு செய்தார்கள். அதற்காக மந்திர மலையை மத்தாகவும், சிவபெருமானின் கழுத்தில் நாகாபரணமாக இருக்கும் வாசுகி பாம்பினை கயிறாகவும் கொண்டு கடைய முடிவெடுத்தார்கள். அதற்கு தேவர்கள் மட்டும் போதாதென அரக்கர்களுக்கும் சமபங்கு தருவதாக கூறி அவர்களையும் அழைத்தார்கள். வாசுகி பாம்பின் ஒரு புறம் தேவர்களும், மறுபுறம் அரக்கர்களும் இணைந்து பாற்கடலை கடையத் தொடங்கினார்கள்.  
மந்திரமலையானது பாற்கடலினுள் மூழ்க தொடங்கியது. எனவே திருமால் ஆமையாக அவதாரம் எடுத்து, மந்திர மலையை தாங்கினார். தேவர்களும் அரக்கர்களும் மீண்டும் பாற்கடலை கடைந்தனர். நீண்ட நேரம் கடைந்ததன் காரணமாக வாசுகி பாம்பினால் வலி தாங்க முடியாமல் ஆலகால விஷத்தினை கக்கியது. அவ்விசம் தேவர்களையும், அசுரர்களையும் துரத்தியது. எனவே அதனைக் கண்டு பயம் கொண்டு சிவபெருமான் இருக்கும் கைலாயத்திற்கு சென்றார்கள். கைலாயத்தினை வலம் வருகையில் எதிர்நின்று அவ்விசம் விரட்டியமையால், மறு திசையில் சென்றாரகள். இவ்வாறான வலம் வரும் முறை சோம சூக்தப் பிரதட்சணம் என்று அழைக்கப்படுகிறது. அந்த விசத்தினால் உலகில் உள்ள உயிர்கள் அனைத்தும், தேவர்களும், அரக்கர்களும், இன்னபிற தேவகனங்களும் அழிய நேரிடும் என்பதால் அனைவரும் சிவபெருமானிடம் தங்களை காக்குமாறு வேண்டினார்கள்.  
சிவபெருமான் அந்த ஆலகால விசத்தினை உண்டார். அவருடைய வயி்ற்றுக்குள் இருக்கும் உலக உயிர்களை விசம் அழிக்காமல் இருக்க, பார்வதி தேவி சிவபெருமானது கண்டத்தை பிடித்தார். அதனால் சிவபெருமானுடைய கண்டத்தில் விசம் தங்கி, நீலகண்டமாக உருவாகியது. அதன் பின் மீண்டும் அரக்கர்களும், தேவர்களும் பாற்கடலை கடைந்தார்கள்.
# பாற்கடலைக் கடைதல்

## பாற்கடலில் இருந்து தோன்றியவை

- ரம்பை, ஊர்வசி, மேனகை, திலோத்தமை, கிருகத்தலை, சிகத்தலை, சகசந்திசை, பிரமலோசத்தி, அநுமுலோசை, கிருதாசி, விசுவாசி, உருப்பசி, பூர்வசித்தி,சங்கநிதி, பதுமநிதி, சிந்தாமணி, இரதி, இலக்குமி, அகலிகை, இந்திராணி, ஸகேசி, மஞ்சுகோஷ், சித்திரலேகை என அறுபதாயிரம் (60,000) அரம்பையர்கள்
- உச்சை சிரவஸ் எனும் வெள்ளைக்குதிரை (உச்சைச்சிரவம்)
- ஐராவதம் என்ற வெள்ளை யானை, புண்டரீகம், வாமனம், குமுதம், அஞ்சனம், புட்பதந்தம், சார்வபௌமம், சுப்பிரதீகம் என எட்டு யானைகள்.
- கௌஸ்துபமணி, சிந்தாமணி, கவுத்துவமணி
- கற்பக மரம், பாரிஜாதம், ஹரிசந்தனம், சந்தனம், மந்தாரம் முதலிய ஐந்து மரங்கள்
- மதுரசம்
- பிரம்ம தண்டலம் - பிரம்ம கமண்டலம்
- சூரியமணி, சமந்தகமணி, கவுஸ்துபமணி, தேவதத்த சங்கு, புஷ்பகவிமானம், நந்தி கோஷ ரதம்
- ஆலகால விஷம்
- வாருணி
- தன்வந்திரி, சூரியன், சந்திரன்
- மூதேவி, சீதேவி, தாரை, சரஸ்வதி, லட்சுமி
- சங்கநிதி, பதுமநிதி, சந்திரன், முதலிவைகளும், அதன் பின் இறுதியாக அமுதமும் வெளிவந்தது.
- பத்மம், மஹாபத்மம், மகரம், கச்சபம், குமுதம், நந்தம், சங்கம், நீலம், ஜஜபத்மினி வண்டோகை, மனோகை, பிங்களிகை, பதுமை, சங்கை, வேசங்கை,காளை, மகாகாளை, சர்வரத்னம் நவநிதிகள்
# பாற்கடலைக் கடைதல்

## இவற்றையும் காண்க

- பிரதோசம்
- நந்தி
- சோம சூக்தப் பிரதட்சணம்
# முதலாம் செலஸ்தீன் (திருத்தந்தை)

**திருத்தந்தை புனித முதலாம் செலஸ்தீன்** (, ) கத்தோலிக்க திருச்சபையின் 43ஆம் திருத்தந்தையாக செப்டம்பர் 10, 422 முதல் சூலை 26, 432 வரை பணியாற்றினார். அவரது ஆட்சிக்காலம் நவம்பர் 3ஆம் நாள் தொடங்கியதாக "திருத்தந்தையர் நூல்" (*Liber Pontificalis*) என்னும் நூல் கூறினாலும், தில்லெமோன் போன்ற வரலாற்றாசியர்கள் கருத்துப்படி செலஸ்தீனின் ஆட்சி தொடக்கம் செப்டம்பர் 10ஆம் நாள் ஆகும்.
# முதலாம் செலஸ்தீன் (திருத்தந்தை)

## வரலாற்று ஆதாரங்கள்

திருத்தந்தை முதலாம் செலஸ்தீன் உரோமைப் பேரரசின் கம்பானியா என்னும் பிரதேசத்தில் பிறந்தவர்
# முதலாம் செலஸ்தீன் (திருத்தந்தை)

## இறப்பு

திருத்தந்தை முதலாம் செலஸ்தீன் 432, சூலை 26ஆம் நாள் உயிர்துறந்தார். அவரது உடல் உரோமை சலாரியா வீதியில் அமைந்த புனித பிரிசில்லா சுரங்கக் கல்லறையில் (St. Priscilla) அடக்கம் செய்யப்பட்டது. பின்னர் அது புனித பிரசேதே கோவிலுக்கு மாற்றப்பட்டது.
# முதலாம் செலஸ்தீன் (திருத்தந்தை)

## கலை உருவில்

புனித முதலாம் செலஸ்தீன் உருவப்படத்தில் ஒரு புறா, பறவைநாகம், தீப்பிழம்பு போன்றவை உருவகமாகச் சித்தரிக்கப்படுவது வழக்கம். உரோமைத் திருச்சபையும் கீழைத் திருச்சபையும் இவரை ஒரு புனிதராகக் கருதி வணக்கம் செலுத்துகின்றன.
# எட்டாம் வேற்றுமை

தமிழில் பெயரை பெயரை வேறுபடுத்திக் காட்டுவன வேற்றுமை (தமிழ் இலக்கணம்). தொல்காப்பியர் காலத்துக்கு முன்னர் தமிழில் வேற்றுமையை ஏழு வகையாக மட்டும் கொள்ளும் வழக்கம் இருந்தது. தொல்காப்பியர் இதனை எட்டு எனக் காட்டினார். **எட்டாம் வேற்றுமை** என எண்-வரிசையில் பெயரிடப்பட்டுள்ள இதனை **விளி வேற்றுமை** என இதன் செயல்பாட்டு நோக்கிலும் பெயரிட்டு வழங்கி வந்தனர். எழுவாய் வேற்றுமையில் வினையாற்றும் பெயர் அழைக்கப்பட்டு விளி கொள்ளும்போது எட்டாம் வேற்றுமையாக மாறும். தொல்காப்பியத்தில் பெயர்ச்சொல் எட்டாம் வேற்றுமையாக மாறும் பாங்கு தனியாக 27 நூற்பாக்களில் விளக்கப்பட்டுள்ளன.  
தொல்காப்பியருக்கு முந்திய காலத்தில் விளி-வேற்றுமையைப் **பெயரது விகாரம்** எனக் கருதினர்.  
நன்னூலானது தொல்காப்பியர் வேற்றுமை எட்டு எனக் கொண்டதை வழிமொழிகிறது. விளி கொள்ளும்போது இன்னின்ன ஈற்றெழுத்துச் சொற்கள் இன்னின்னவாறு திரிந்து விளி கொள்ளும் எனக் காட்டுகிறது.
# எட்டாம் வேற்றுமை

## விளி கொள்ளும் உயிரீறு சொற்கள்

| திணை | விகுதி | சொல் | சேய்மை விளி |  |
| --- | --- | --- | --- | --- |
| உயர்திணை | இ  
ஐ  
ஓ  
உ  
இ  
இ  
ஐ | நம்பி  
நங்கை  
கோ  
வேந்து  
கணி  
தோழி  
அன்னை | நம்பீ  
நங்காய்  
கோவே  
வேந்தே  
கணியே  
தோழீஇ  
அன்னா | } |
# எட்டாம் வேற்றுமை

## விளி கொள்ளும் மெய்யிறுதிச் சொற்கள்

- [ன்], [ர்], [ல்], [ள்] அல்லாத மெய்யெழுத்துக்கள் விளி கொள்ளா.
- தான், யான், நீயிர், அவன் , யாவன் - என்பன விளி கொள்ளா.
| திணை | விகுதி | பெயர் | சேய்மை விளி | அண்மை விளி |  |
| --- | --- | --- | --- | --- | --- |
| உயர்திணை | அன்  
ஆன்  
ஆன் (தொழிற்பெயர்)  
ஆன் (பண்புகொள் பெயர்)  
அளபெடைப் பெயர்  
முறைப்பெயர்  
[ர்]  
[ல்]  
[ள்] | சோழன், சேர்ப்பன், ஊரன்  
சேரமான், மலையமான்  
உண்டான்  
கரியான்  
அழாஅன்  
மகன்  
மகாஅர், சிறாஅர்  
தோன்றல்  
மக்கள் | சோழா, சேர்ப்பா, ஊரா  
சேரமான், மலையமான் (இயல்பு)  
உண்டாய்  
கரியாய்  
அழாஅன்  
மகனே  
மகாஅர், சிறாஅர்  
தோன்றால்  
மக்காள் | சோழ, சேர்ப்ப, ஊர  
-  
-  
-  
-  
-  
-  
-  
- | } |
# எட்டாம் வேற்றுமை

## விரவுப் பெயர்கள்

உயர்திணைக்கும் அஃறிணைக்கும் பொதுவான பெயர்களை விரவுப்பெயர் என்பர்.
| பெயர் | விளி |  |
| --- | --- | --- |
| சாத்தி | சாத்தீ |  |
| பூண்டு | பூண்டே |  |
| தந்தை | தந்தாய் |  |
| சாத்தன் | சாத்தா |  |
| கூந்தல் | கூந்தால் |  |
| மகன் | மகனே | } |
# எட்டாம் வேற்றுமை

## விளி ஏற்கும் அஃறிணைப் பெயர்கள்

'ஏ' என்னும் விளி-உருபு ஏற்று வரும். எடுத்துக்காட்டு:
| பெயர் | விளி |  |
| --- | --- | --- |
| மரம் | மரமே |  |
| அணில் | அணிலே |  |
| நரி | நரியே | } |
# எட்டாம் வேற்றுமை

## சிறப்புக் குறிப்புகள்

- அம்மா சாத்தா - என்னும் தொடரில் அம்மா என்பது விளி. இது 'அம்ம' என்னும் சொல்லின் நீட்டம்
- நம்பி என்பதன் அண்மை விளி **நம்பி**. சேய்மை விளி **நம்பீ**. மிகு-சேய்மை விளி **நம்பீஇ**.
- தமன், தமள், தமர், நமன், நமள், நமர், நுமன், நுமள், நுமர், எமன், எமள், எமர், எம்மான், எம்மாள், எம்மார், நும்மான், நும்மாள், நும்மார் முதலான தன்மை, முன்னிலை, படர்க்கைப் பெயர்கள் விளி ஏற்பதில்லை.
# வார்ப்புரு:Tamil National Alliance 2001 parliamentary election results

தமிழ்த் தேசியக் கூட்டமைப்பு, முதற் தடவையாக 5 டிசம்பர் 2001 தேர்தலில் போட்டியிட்டது. இரா. சம்பந்தன் தலைமையில் 3.88% வாக்குகளைப் பெற்று நாடாளுமன்றத்தின் மொத்தமுள்ள 225 இடங்களில் 15 இடங்களைக் கைப்பற்றியது.  
தேர்தல் மாவட்டங்கள் வாரியாக ததேகூ வென்ற வாக்குகளும், இடங்களும்:  
| தேர்தல்
மாவட்டம் | வாக்குகள் | % | இடங்கள் | செலுத்தப்பட்ட
மொத்த வாக்குவீதம் | ததேகூ உறுப்பினர்கள் |
| --- | --- | --- | --- | --- | --- |
| align=அம்பாறை | 48,789 | 17.41% | 1 | 82.51% | align=அரியநாயகம் சந்திரநேரு (தவிகூ) |
| align=கொழும்பு | 12,696 | 1.20% | 0 | 76.31% |  |
| align=திருகோணமலை | 56,121 | 34.83% | 1 | 79.88% | align=இரா. சம்பந்தன் (தவிகூ) |
| 'மொத்தம்''' | **348,164** | **3.88%** | **15** | **76.03%** |  |
| மூலம்:<small></small> |  |  |  |  |  |
# வார்ப்புரு:Tamil National Alliance 2004 parliamentary election results

| தேர்தல்
மாவட்டம் | வாக்குகள் | % | இடங்கள் | செலுத்தப்பட்ட
மொத்த வாக்குவீதம் | ததேகூ நாஉ |
| --- | --- | --- | --- | --- | --- |
| 'மொத்தம்''' | **633,654** | **6.84%** | **22** | **75.96%** |  |
| Source:<small></small> | } |  |  |  |  |
# வார்ப்புரு:Tamil National Alliance 2010 parliamentary election results

2010 ஏப்ரல் 8 இல் இடம்பெற்ற தேர்தல்களில் மகிந்த ராசபக்ச தலைமையில் ஐக்கிய மக்கள் விடுதலைக் கூட்டணி வெற்றி பெற்றது. இரா. சம்பந்தன் தலைமையில் தமிழ்த் தேசியக் கூட்டமைப்பு 2.9% வாக்குகளைப் பெற்று, 14 இடங்களைக் கைப்பற்றியது.  
**ததேகூ வென்ற தேர்தல் மாவட்டங்கள்**
| தேர்தல்
மாவட்டம் | வாக்குகள் | % | இடங்கள் | செலுத்தப்பட்ட
மொத்த வாக்குவீதம் | ததேகூ நாஉ |
| --- | --- | --- | --- | --- | --- |
| align=அம்பாறை | 26,895 | 10.47% | 1 | 64.74% | align=பி. பியசேன |
| align=திருகோணமலை | 33,268 | 23.81% | 1 | 62.20% | align=இரா. சம்பந்தன் (இதக) |
| align=தேசியப் பட்டியல் | 1 | align=எம். ஏ. சுமந்திரன் |  |  |  |
| 'மொத்தம்''' | **233,190** | **2.90%** | **14** | **61.26%** |  |
| Source:<small></small> | } |  |  |  |  |
# ரொபின் தம்பு

**ரொபின் தம்பு** (*Robin Tampoe*, டிசம்பர் 29, 1930 - மார்ச் 23, 2000) என அழைக்கப்படும் **ரவீந்திரா குமாரசுவாமி தம்பு** (*Rabindra Commarasamy Tampoe*) இலங்கையின் முன்னோடித் திரைப்படத் தயாரிப்பாளரும் இயக்குநரும் ஆவார். தமிழரான இவர் சிங்கள மொழித் திரைப்படங்களையே தயாரித்தார். இவர் தயாரிப்பாளரும் இயக்குனருமான டபிள்யூ. எம். எஸ். தம்புவின் மகன் ஆவார்.
# ரொபின் தம்பு

## வாழ்க்கைச் சுருக்கம்

யாழ்ப்பாணத்தில் பிறந்த ரொபின் தம்பு யாழ்ப்பாணம் மத்திய கல்லூரியில் கல்வி கற்றார். 1950களின் நடுவில் கொழும்பு சட்டக் கல்லூரியில் சட்டம் பயில இணைந்தார். ஆனாலும், திரைப்படத் துறையில் ஆர்வம் மிகுந்து தனது 25வது அகவையில் தனது தந்தையாரின் வழியில் திரைப்படத் தொழிலில் இறங்கினார். 1958 ஆம் ஆண்டில் தந்தையாருடன் இணைந்து செப்பாலி என்ற சிங்களத் திரைப்படத்தை இயக்கினார். இத்திரைப்படம் முழுமையாக இந்தியாவில் தயாரிக்கப்பட்டது. 1960 ஆம் ஆண்டில் சிங்களத் திரைப்படங்கள் இந்தியாவில் தயாரிக்கப்படுவது தடை செய்யப்பபட்ட பின்னர், தந்தையும் மகனும் இலங்கையில் தமது தொழிலை ஆரம்பித்தனர். 1959 முதல் 1974 ஆம் ஆண்டுக் காலப்பகுதியில் 20 திரைப்படங்களைத் தயாரித்துள்ளார். இவர் ஜா-எல என்ற இடத்தைச் சேர்ந்த ரீட்டா பெர்னாண்டோ என்னும் சிங்களப் பெண்ணைத் திருமணம் புரிந்தார். இவர்களுக்கு ஆறு பிள்ளைகள். மூத்தவர் விலாசினி தம்பு-ஹாட்டின் ரீயூனியன் பல்கலைக்கழகத்தில் மூத்த விரிவுரையாளராகப் பணியாற்றுகிறார். தனது தந்தையின் வாழ்க்கை வரலாற்றை இவர் நூலாக வெளியிட்டுள்ளார். ரொபின் தம்புவின் மகன் சஞ்சீவ் தம்புவும் திரைப்படத் தயாரிப்பில் ஈடுபட்டவர்.  
ரொபின் தம்பு திரைப்படத் தயாரிப்பில் மட்டுமல்லாது திரைப்பட இறக்குமதித் தொழிலும் ஈடுபட்டார். அத்துடன், கொழும்பு, மற்றும் வெளியூர்களில் பல திரையரங்குகளையும் சொந்தமாக இயக்கினார். இவற்றில் யாழ்ப்பாணத்தில் உள்ள ரீகல், வெல்லம்பிட்டி விலாசினி திரையரங்குகள் குறிப்பிடத்தக்கவை. 1983 ஆம் ஆண்டில் இலங்கையில் இனக்கலவரம் வெடித்ததை அடுத்து இவர் திரைப்படத் தொழிலில் இருந்து விலகிக் கொண்டார்.
# ரொபின் தம்பு

## இயக்கிய திரைப்படங்கள்

- செப்பாலி (1958)
- சிரிமாலி (1959)
- சுவினீத்தா லலானி (1961)
- சுகத தேவி பிதுமா (1962)
- உடு சந்தே களு வல (1963)
- சுலலிதா சோபனி (1964)
- சாமஜே அப்பி ஒக்கொம சமனாய் (1964)
- சுதோ சுது (1965)
- சஞ்சீவன செவனெல்லே (1966)
- மகாதெனா முத்த (1966)
- சனசிலி சுவய (1966)
- தேகக்கக துக்க (1968)
- பிக் பொக்கெட் (1969)
- அத மெகெமாய் (1972)
- சுரேக்கா (1974)
# அக ஆற்றல்

வெப்ப இயக்கவியலில், **அக ஆற்றல்** அல்லது **உள்ளாற்றல்** (*internal energy*) என்பது வெப்பவியக்கவியல் அமைப்பு ஒன்றில் உள்ளடக்கப்பட்டுள்ள மொத்த ஆற்றல் ஆகும். அக ஆற்றலில் இரண்டு கூறுகள் உண்டு. அவை, இயக்க ஆற்றல் மற்றும் நிலை ஆற்றல் ஆகும். இயக்க ஆற்றலானது, ஒர் அமைப்பில் உள்ள துகள்களின் இடப்பெயர்ச்சி, சுழற்சி, அதிர்வு ஆகிய இயக்கம் காரணமாக அமையும் ஆற்றல். நிலை ஆற்றலானது, மூலக்கூறுகளின் உள்ளே உள்ள அணுக்களின் மின் ஆற்றல் மற்றும் வேதிப் பிணைப்புகளின் ஆற்றல் ஆகும். ஒரு அமைப்பின் அக ஆற்றலை அவ்வமைப்பை வெப்பமூட்டியோ அல்லது அவ்வமைப்பின் மீது வேலை செய்தோ மாற்றலாம்; அமைப்பு அதன் சுற்றுப்புறங்களில் இருந்து தனிமைப்படுத்தப்பட்டு இருக்கும்போது அதன் அக ஆற்றலை மாற்ற முடியாது. முதலாவது வெப்ப இயக்கவியல் விதியின்படி, ஓர் அமைப்பினுள் உட்செலுத்திய வெப்பத்தில் இருந்து அவ்வமைப்பு சுற்றுச்சூழலில் செய்த வேலையைக் கழித்தால், அது அவ்வமைப்பில் கூடிய உள்ளாற்றலுக்குச் சமமாக இருக்கும்.  
ஒரு அமைப்பினுள் உள்ள அக ஆற்றல், பொருளை இடம் மாற்ற அல்லது வெப்பப் பரிமாற்றம் மேற்கொள்ள அல்லது வேலையாக மாற்றப்படுகிறது.. பொருளை இடம் மாற்ற இயலாத சுவர்களைக் கொண்ட அமைப்பை மூடிய அமைப்பு (Closed system) என்கிறோம். முதலாவது வெப்ப இயக்கவியல் விதியின் படி அதிகரிக்கும் அக ஆற்றலின் அளவு, அமைப்பு செய்த வேலை மற்றும் அமைப்பினுள் செலுத்திய மொத்த வெப்பம் ஆகியவற்றின் கூடுதலுக்குச் சமம்.
ஒரு அமைப்பிலுள்ள பொருளோ அல்லது ஆற்றலோ, அதன் சுவர்கள் வழியாக வெளியே செல்ல இயலாத போது, அந்த அமைப்பை தனித்த அமைப்பு (isolated) என்கிறோம். இவ்வகை அமைப்பில் அகஆற்றல் மாற்றம் அடைவதில்லை. முதலாவது வெப்ப இயக்கவியல் விதி, அக ஆற்றல் இருப்பதை உறுதி செய்யும் விதி ஆகும்.  
வெப்ப இயக்க அமைப்பிலுள்ள இரு முக்கிய நிலைச் சார்புகளில் அக ஆற்றல் ஒன்றாகும்,
# அக ஆற்றல்

## அறிமுகம்

ஒரு அமைப்பின் அக ஆற்றலை நேரடியாக அளக்க இயலாது. ஆனால் வெப்ப இயக்கவியல் செயல்பாடுகளின் மூலம் அவற்றை அளக்க இயலும்.
அக ஆற்றலை இந்த சமன்பாட்டால் அளக்க இயலும். இதில் என்பது சிதறம், என்பது பருமன், } என்பது மோல்களின் எண்ணிக்கை ஆகும். அக ஆற்றலில் ஏற்படும் மாற்றமே வெப்ப இயக்கவியலில் முக்கியமான கணக்கீடாகும், இவை தனித்த மதிப்பைப் (absolute value) பெற்றிருப்பதில்லை.  
அக ஆற்றல் என்பது ஒரு அமைப்பின் நிலை சார்பு ஆகும். இது எந்ததொரு வெப்பவியக்கவியல் செயல்பாட்டையும் சார்ந்திருப்பதில்லை. இது முக்கியமாக வெப்பவியக்கவிசையழுத்ததின் (thermodynamic potential) அளவீடாகும்.  
முக்கிய சார்புகள் அனைத்தும், ஒருபோக்கு சார்புகள் (monotonic function), அவை இயல்பான அல்லது நியமநிலை (*natural* or *canonical*) மாறிகள். எடுத்துக்காட்டாக, இந்த சமன்பாடு வெப்ப இயக்கவியல் சார்ந்த அனைத்து தகவல்களையும் கொண்டுள்ளது.
இந்த சமன்பாடு சிதறலுக்கான வெப்ப இயக்கவியல் சமன்பாடாகும்.
# அக ஆற்றல்

## வரையறை மற்றும் விளக்கம்

என்பது ஒரு அமைப்பின் கொடுக்கப்பட்ட நிலையின் அக ஆற்றல் ஆகும். அமைப்பின் திட்ட நிலையைக் (standard state) அளக்கப்படுகிறது.
ஆற்றலைக் கூட்டுவதால் கிடைப்பது  
:<math>\Delta U = \sum_i E_i\,</math>  
இதில் கொடுக்கப்பட்ட நிலைக்கும் மேற்கோள் நிலைக்கும் இடையேயுள்ள அக ஆற்றல் வேறுபாடு,
மேற்கோள் நிலையிலிருந்து கொடுக்கப்பட்ட நிலைக்கு மாற்றப்பட்ட ஆற்றலின் அளவு ஆகும்.  
சார்பியல் அல்லாத (non-relativistic) நுண்ணிய நிலை அமைப்பில், நுண்ணிய நிலை ஆற்றல் (microscopic potential energy), நுண்ணிய இயக்க ஆற்றல், எனில் அக ஆற்றல் கீழ்க்கண்ட சமன்பாட்டால் கணக்கிடப்படுகிறது.  
:<math>U = U_{\mathrm{micro\,pot}} + U_{\mathrm{micro\,kin}}</math>  
இதில் நுண்ணிய நிலை ஆற்றல் என்பது வேதி நிலை ஆற்றல் மற்றும் அணுக்கரு நிலை ஆற்றல் ஆகியவற்றின் கூடுதலுக்குச் சமம்.
அக ஆற்றல் என்பது அமைப்பின் இயக்கத்தையோ அல்லது இடத்தையோ சார்ந்ததல்ல. வெளி விசைகளான ஈர்ப்பு விசை, நிலைமின்னியல் விசை மற்றும் மின்காந்தவியல் விசைகள் ஆகியவற்றால் ஏற்படும் இயக்க ஆற்றல் மற்றும் நிலை ஆற்றல் கழித்தே அக ஆற்றல் கணக்கில் கொள்ளப்படுகிறது.
பொதுவாக வெப்ப இயக்கவியலில், முழு அக ஆற்றலையும் கணக்கிடுவது என்பது இயலாத ஒன்றாகும்.
அக ஆற்றல், அமைப்பின் அளவையும், பதார்த்த அளவையும் சார்ந்தது.  
ஒரு தனித்த அமைப்பில் தனிச்சுழி வெப்பநிலைக்கு மேலேயுள்ள எந்ததொரு வெப்பநிலையிலும், இயக்க ஆற்றல் நிலை ஆற்றலாகவும், நிலை ஆற்றல் இயக்க ஆற்றலாகவும் மாற்றம் அடைகின்றன. அவற்றின் கூடுதல் எப்போதும் மாறததாக உள்ளது. செவ்வியல் (classical) இயற்பியலில், தனிச்சுழி வெப்பநிலையில் இயக்க ஆற்றல் சுழியாகிறது, அக ஆற்றல் முழுவதும் நிலை ஆற்றலைச் சார்ந்தேயுள்ளது. ஆனால் குவாண்டம் இயங்கியலில் தனிச்சுழி வெப்பநிலையில் சிறிதளவு இயக்க ஆற்றல், சிதறத்தினால் உண்டாவதாகக் கணக்கிடப்படுகிறது.  
நுண்ணிய இயக்க ஆற்றலால் உண்டாகும் அக ஆற்றல், அமைப்பின் வெப்பநிலையை உயர்த்த பயன்படுகிறது. இந்த ஆற்றல், பொதுவாக வெப்ப ஆற்றல் எனப்படுகிறது.  
புள்ளிவிவரநிலையியக்கவியலில், ஒரு அமைப்பின் குழுமங்கள் புள்ளிவிவர அடிப்படையிலே பரப்பப்பட்டுள்ளது. *N* நுண்ணிய நிலைகள் (microstates) உள்ளதாகக் கொண்டால், ஒரு நுண்ணிய நிலை அமைப்பில் *E*<sub>i</sub> என்ற ஆற்றல் *p*<sub>i</sub> என்ற நிகழ்தகவைப் பெற்றுள்ளது. அக ஆற்றல் என்பது அமைப்பிலுள்ள மொத்த ஆற்றலின் சராசரி ஆகும். எனில் நுண்ணிய நிலைகளின் ஆற்றலின் கூடுதல்  
:<math>U = \sum_{i=1}^N p_i \,E_i\ .</math>  
முதலாவது வெப்ப இயக்கவியல் விதியின் புள்ளியியல் சமன்பாடாகும்.
# அக ஆற்றல்

## வரையறை மற்றும் விளக்கம்

### அக ஆற்றல் மாற்றங்கள்

வெப்ப இயக்கவியல் என்பது முக்கியமாக, அக ஆற்றலில் ஏற்படும் மாற்றமே ஆகும்.
ஒரு மூடிய அமைப்பில் (closed system) பொருள் உள்ளேயோ வெளியேயோ அனுமதிக்கப்படுவதில்லை. இதில் ஏற்படும் அக ஆற்றல் மாற்றம் என்பது கடத்தப்பட்ட வெப்பத்தையோ அல்லது செய்த வேலையையோ பொறுத்தது. இதில் வேலை என்பது அழுத்தம்-பருமன் வேலை , மற்றும் மாறாக் கனவளவு செயல்முறை எனப்படும் மாறாத பருமனைக் கொண்ட அமைப்பின் வேலை என இரு வகைப்படும். அக ஆற்றலில் ஏற்படும் மாற்றம் :  
மூடிய அமைப்பில், ஆற்றலானது வெப்பமாக கொடுக்கப்படுகிறது. இது அக ஆற்றலை உயர்த்துகிறது. இவை நுண்ணிய இயக்க ஆற்றல் மற்றும் நிலை ஆற்றல் ஆகியவற்றின் கூடுதலுக்குச் சமம். இலட்சிய வாயுக்களில், ஆற்றலால் வெப்பநிலை உயர்வது, நுண்ணிய இயக்க ஆற்றலை மட்டுமே சார்ந்ததாக உள்ளது.  
ஒரு திறந்த அமைப்பில் பொருள் உள்ளேயும் வெளியேயும் அனுமதிக்கப்படுவதால், அவையும் அக ஆற்றல் மாற்றம் காண கணக்கில் கொள்ளப்படுகிறது.
அக ஆற்றல் மாற்றம் காணும் சமன்பாடு:  
:<math> \Delta U = Q + W_{\mathrm{pressure-volume}} + W_{\mathrm{isochoric}} + \Delta U_{\mathrm{matter}}</math>
:<math>\mathrm{(separate\,\,pathway\,\,for\,\,matter\,\,transfer\,\,from\,\,heat\,\,and\,\,work\,\,transfer\,\,pathways)}.</math>  
ஒரு அமைப்பு நிலை மாற்றம் அடையும் போது. அதன் வெப்பநிலையில் எந்த மாற்றமும் அடைவதில்லை. இதை மறை வெப்பம் என்கிறோம்.
# அக ஆற்றல்

## வரைவிலக்கணம்

வெப்பவியக்கவியல் அமைப்பு ஒன்றில் உள்ள அனைத்து வகை ஆற்றல்களினதும் மொத்தம் (*E*<sub>i</sub>) அதன் அக ஆற்றல் (*U*) எனப்படும்.  
:<math>U = \sum_i E_i \!</math>  
இது அமைப்பை உருவாக்கத் தேவைப்படும் ஆற்றல் ஆகும்.
:<math>U = U_{pot} + U_{kin} \!</math>
இங்கு, <math>U_{pot} \!</math> - நிலை ஆற்றல், <math>U_{kin} \!</math> - இயக்க ஆற்றல் ஆகும்.
# அக ஆற்றல்

## வரலாறு

சேம்சு பிரிசுகாட் சூல் வெப்பம், வேலை மற்றும் வெப்பநிலை இடையேயுள்ள தொடர்பைக் கண்டறிந்தார். திரவங்களை அதிர்வடையச் செய்வதன் மூலம், அதன் வெப்பநிலை உயர்வதைக் கண்டறிந்தார். இயக்கமாகக் கொடுக்கப்படும் ஆற்றல் வெப்ப ஆற்றலாக மாறுவதை உணர்த்தினார். ஒரு கிலோ கிராம் நிறையுள்ள நீரின் வெப்பநிலையை ஒரு டிகிரி செல்சியசு உயர்த்த 4185.5 சூல் வெப்பம் தேவைப்படுகிறது.
# ஆயுதப்பரிகரணம்

**ஆயுதப் பரிகரணம்** என்பது ஆயுதங்களைக் குறைத்தல், கட்டுப்படுத்தல், அழித்தல் என்று பொதுவாக பொருள் கொள்ளப்படுகிறது. எனினும் ஆயுதப்பரிகரணம் மற்றும் ஆயுத கட்டுப்பாடு என்பன ஒன்றுக்கொன்று முரண்பாடுடையன. அணு ஆயுதங்களின் பயன்பாட்டைக் குறைக்க, அழிக்க அணு ஆயுதப் பரிகரணங்கள் உண்டு. இதற்கான மாநாடுகள் பல நிகழ்ந்துள்ளன.
# ஆயுதப்பரிகரணம்

## இணைப்புகள்

- ஐ.நா சபையின் ஆயுதப் பரிகரணக் குழு
# மால்மோ

**மால்மோ** (Malmö), மக்கள்தொகை அடிப்படையில் சுவீடனில் உள்ள மூன்றாவது பெரிய நகரமாகும். இது, மால்மோ நகராட்சி மற்றும் இசுகோனே (Skåne) மாவட்டத்தின் தலைமையிடமாக விளங்குகிறது. மால்மோவின் ஒரு பகுதி புர்லோவ் நகராட்சியில் உள்ளதால், இது இரு நகராட்சி வட்டாரத்தில் உள்ளது எனலாம்.
# ஜான் பார்டீன்

**ஜான் பார்டீன்** (*John Bardeen*, மே 23, 1908 – சனவரி 30, 1991) அமெரிக்க இயற்பியலாளரும், மின்பொறியியலாளரும் ஆவார். கணித இயற்பியலில் ஆய்வு மேற்கொண்டு பிறின்சுடன பல்கலைக்கழகத்தில் முனைவர் பட்டம் பெற்றார். அமெரிக்கக் கடல் போர் ஆய்வகத்தில், இரண்டாம் உலகப் போர்க் காலத்தில் பணியாற்றினார். அதன் பின் பெல் தொலைபேசி ஆய்வகத்திலும் பணியில் இருந்தார்.  
இயற்பியலுக்கான நோபல் பரிசை இரு தடவைகள் வென்ற ஒரே ஒருவர் இவராவார். முதலில் 1956 ஆம் ஆண்டில் திரிதடையத்தைக் கண்டுபிடித்தமைக்காக வில்லியம் ஷாக்லி, வால்ட்டர் பிராட்டன் ஆகியோருடனும், 1972 ஆம் ஆண்டில் மீக்கடத்துதிறன் கோட்பாட்டினை சீர்செய்தமைக்காக லியோன் கூப்பர், ஜான் சிறீபர் ஆகியோருடனும் இணைந்து இரு தடவைகள் நோபல் பரிசுகளை வென்றார். பின்நாளைய மீகடத்தல் ஆய்வுகளுக்கு இவர்கள் கண்டுபிடிப்பே அடிப்படையாகும். குறைகடத்திகளின் பண்புகளைப் பற்றி விரிவாக ஆய்ந்துள்ளார்.  
1990 ஆம் ஆண்டில், ஜான் பார்டீன் *லைஃப்*' இதழின் "நூற்றாண்டின் புகழ்பெற்ற 100 அமெரிக்கர்கள்" பட்டியலில் இடம்பெற்றார்.
# பொன். செல்வராசா

**பொன்னம்பலம் செல்வராசா** (*Ponnambalam Selvarasa*) இலங்கைத் தமிழ் அரசியல்வாதியும், இலங்கைத் தமிழரசுக் கட்சியின் நாடாளுமன்ற உறுப்பினரும் ஆவார்.
# பொன். செல்வராசா

## அரசியலில்

செல்வராசா தமிழர் விடுதலைக் கூட்டணியின் சார்பில் மட்டக்களப்பு மாவட்டத்தில் 1994 நாடாளுமன்றத் தேர்தலில் போட்டியிட்டு, நாடாளுமன்றத்திற்குத் தெரிவானார். 2000 ஆம் ஆண்டுத் தேர்தலில் போட்டியிட்டுத் தோல்வியடைந்தார்.  
2001 ஆம் ஆண்டில் தவிகூ, தமிழ் காங்கிரசு, ஈழமக்கள் புரட்சிகர விடுதலை முன்னணி, தமிழீழ விடுதலை இயக்கம் ஆகியன இணைந்து தமிழ்த் தேசியக் கூட்டமைப்பு (ததேகூ) என்ற அரசியல் கூட்டணியை நிறுவினர். செல்வராசா மட்டக்களப்பு மாவட்டத்தில் ததேகூ சார்பில் 2010 நாடாளுமன்றத் தேர்தலில் போட்டியிட்டு மீண்டும் நாடாளுமன்றம் சென்றார்.
# சந்திரநேரு சந்திரகாந்தன்

**சந்திரநேரு சந்திரகாந்தன்** (*Chandra Nehru Chandrakanthan*) இலங்கைத் தமிழ் அரசியல்வாதியும், முன்னாள் தமிழ்த் தேசியக் கூட்டமைப்பு நாடாளுமன்ற உறுப்பினரும் ஆவார்.
# சந்திரநேரு சந்திரகாந்தன்

## அரசியலில்

சந்திரகாந்தன் படுகொலை செய்யப்பட்ட ததேகூ நாடாளுமன்ற உறுப்பினர் அரியநாயகம் சந்திரநேருவின் மகன் ஆவார்.  
தமிழ்த் தேசியக் கூட்டமைப்பின் நாடாளுமன்ற உறுப்பினராக இருந்த யோசப் பரராஜசிங்கம் 2005 டிசம்பர் 24 இல் படுகொலை செய்யப்பட்டதை அடுத்து, அவரது இடத்திற்கு சந்திரகாந்தன் தேசியப் பட்டியல் மூலம் தெரிவானார். இவர் செப்டம்பர் 2006 முதல் பெப்ரவரி 2010 வரை இலங்கை நாடாளுமன்ற உறுப்பினராகப் பதவியில் இருந்தார்.  
2010 நாடாளுமன்றத் தேர்தலில் இவர் அம்பாறை மாவட்டத்தில் ததேகூ சார்பில் போட்டியிட்டுத் குறைந்தளவு வாக்கு வித்தியாசத்தில் தோல்வியடைந்தார்.
# இசை தொடர்பான செயற்கை உறுப்புகள்

கனடாவில் உள்ள மக்-கில் பல்கலைக்கழக விஞ்ஞானிகள், வடிவமைத்து வரும் நவீன இசைக் கருவிகள் தான் ** இசை தொடர்பான செயற்கை உறுப்புகள் ** (Musical Prostheses). உடல் அசைவுகளில் இருந்து இசை உருவாக்கும் இக்கருவிகள் அனைத்தும் மனித உடலில் உள்ள முதுகெலும்பு மற்றும் கை கால்கள் போன்று எளிதில் வளையக்கூடிய வகையில் வடிவமைக்கப்பட்டு வருகின்றன.  
2010-ம் ஆண்டு தொடங்கி மக்-கில் பல்கலைக்கழகத்தைச் சேர்ந்த விஞ்ஞானிகள் குழு எண்மிய இசைக் கருவிகளை இசை தொடர்பான செயற்கை உறுப்புகள் என்ற பெயரில் அமைத்துள்ளனர்.
# சிறப்புப் படைகள் (ஐக்கிய அமெரிக்கத் தரைப்படை)

**ஐக்கிய அமெரிக்கத் தரைப்படையின் சிறப்புப் படைகள்** (*United States Army Special Forces* அல்லது *Green Berets* - பச்சை வட்ட வடிவத் தொப்பி) அல்லது **கிறீன் பரட்** எனப்படுவது ஐந்து முதன்மையான பணிகளைக் கொண்ட சிறப்பு நடவடிக்கைகள் படை ஆகும். அப்பணிகளாவன: மரபற்ற போர் (சிறப்பு படைகளின் முதலாவதும் முக்கியமானதுமான பணி), வெளிநாட்டு உள்ளகப் பாதுகாப்பு, சிறப்புப் புலனாய்வு, நேரடி நடவடிக்கை மற்றும் பயங்கரவாதத் தடுப்பு என்பனவாகும். முதல் இரண்டும் மொழி, கலாச்சாரம், பயிற்சி கொடுக்கும் திறமை ஆகியவற்றை தொடர்புபட்ட நாட்டு படையுடன் முதன்மைப்படுத்திக் காணப்படுகின்றது. ஏனைய பணிகளான தேடி மீட்டல், போதைப்பொருள் எதிர்ப்பு, பரவல் எதிர்ப்பு, போதைப்பொருள் தடுப்பு, மனிதநேயப் பணிகள், மனிதநேய ரீதியான வெடிபொருள் செயலிழப்பு, தகவல் நடவடிக்கைகள், அமைதி காத்தல், உளவியல் ரீதியான நடவடிக்கைகள், பாதுகாப்பு உதவி மற்றும் குற்றவாளியைக் கண்டுபிடித்தல் ஆகியன இரண்டாம்பட்ச பணிகளாகக் காணப்படுகின்றன. இவற்றின் நடவடிக்கை நுட்பங்கள் பல மர்மமானவை, ஆனால் சில புனைவற்ற செயல்களாகவும் போதனை கையேடுகளாகவும் உள்ளன.
# 18ஆவது சூன் சாலை

**18ஆவது சூன் சாலை** (*18th June Road*) என்பது கோவாவில், பணஜி நகரில் உள்ள ஒரு பரபரப்பான சாலையாகும். இது நகரத்தின் மையப்பகுதியிலும், சுற்றுலாப் பயணிகளின் பொருட்கள் வாங்கும் பகுதியாகவும் உள்ளது. 1946 ஆம் ஆண்டில் ராம் மனோகர் லோகியா போர்த்துகேயரின் ஆட்சியை அந்நாளில் முடிவுக்கு கொண்டு வந்ததால் இப்பெயர் இந்த சாலைக்கு வந்தது.
# மாடத்தருவி

தோமஸ் பிக்சர்சின் பேனரில், பி. ஏ. தோமஸ் அவர்களின் இயக்கத்தில் வெளியானது இப்படம். இது 1967 ஆம் ஆண்டில் வெளியான மலையாளத் திரைப்படம்.
# மாடத்தருவி

## பணியாற்றியோர்

- திக்குறிசி சுகுமாரன் நாயர்
- கே. பி. உமர்
- சி. ஐ. போள்
- அடூர் பாசி
- முதுகுளம் ராகவன் பிள்ளை
- வஹாப் காஸ்மீரி
- சிதம்பரனாத்
- ஒ. ராமதாஸ்
- எம். ஜி. மேனோன்
- பிரதாபசந்திரன்
- சிறோபாபு
- சான்டோ கிருஷ்ணன்
- ஸ்டண்ட் பாஸ்கர்
- புனலூர் அலக்ஸ்
- வர்கிஸ் வடகரை
- பி. எ. கிருஷ்ணன்
- சி. எம். ஆப்ரஹாம்
- கத்ரூர் பரதன்
- சங்கனாசேரி மணி
- நந்தகுமார்
- கொல்லம் மணி
- ஈப்பன்
- கமலாதேவி
- உஷாகுமாரி
- டி. ஆர். ஓமனா
- சாந்தி
- சுகுமாரி
- கலாவதி
# மாடத்தருவி

## பாடல்கள்

- இசை - பி. எ. சிதம்பரநாத்  
| 1 | கன்யகமாதாவே நீயல்லாதேழ தன் | பி வசந்தா |  |
| --- | --- | --- | --- |
| 2 | கருணாகரனாம் லோகபிதாவே | கே ஜே யேசுதாஸ், எஸ் ஜானகி |  |
| 3 | சக்தி நல்குக தாத நீயென் | பி ஜெயச்சந்திரன் |  |
| 4 | மாடத்தருவிக்கரையில் வன்னொரு | கே ஜே யேசுதாசு, ஹேமா |  |
| 5 | புஞ்சிரி சுண்டில் | பி. லீலா | } |
# கிறிஸ்து வெண்பா (நூல்)

**கிறிஸ்து வெண்பா** என்னும் காப்பியம் கி.மு.ம.மரியந்தோனி என்பவரால் பாடப்பெற்றுள்ளது. இயேசு கிறித்துவின் போதனைகட்கு வெண்பா வடிவம் தந்து பாடப்பட்டதே கிறிஸ்து வெண்பா ஆகும்.  
தமிழகம் வந்து கிறித்தவ சமயக் கருத்துகளைப் போதித்த புனிதர்களான புனித தோமா, புனித சவேரியார் ஆகியோரது வரலாறுகளும் இக்காப்பியத்தில் காணப்படுகின்றன.
# கிறிஸ்து வெண்பா (நூல்)

## இயேசுவின் அன்பு

பெலிக்கான் பறவை தன் குஞ்சுகளுக்கு உணவாக தனது நெஞ்சைக் கீறி இரத்தத்தை ஊட்டும் என்னும் புராதனச் செய்தி உண்டு. இயேசு மனிதகுல மீட்புக்காக சிலுவையில் தமது இரத்தத்தைச் சிந்தி மக்களுக்கு இறைவாழ்வு நல்கியதால் அவரை பெலிக்கான் பறவைக்கு ஒப்பிடுவது கிறித்தவ மரபு. இதை ஆசிரியர்,  
<blockquote><poem>
*பெலிக்கான் தன் குஞ்சுகளைப் போசிக்க வேண்டி*
*கலங்காது தன்னுடலைக் கொத்தி - வலிதில்*
*உயிர்விட்ட தன்மைபோல் யேசு தமையே*
*உயிர்கொடுத்து மீட்டார் உகந்து.*
</poem></blockquote>
எனப் பாடுகிறார்.
# கிறிஸ்து வெண்பா (நூல்)

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# பிள்ளை வெண்பா என்னும் தெய்வசகாயன் திருச்சரிதை

**பிள்ளை வெண்பா என்னும் தெய்வசகாயன் திருச்சரிதை** என்னும் கிறித்தவக் காப்பியத்தைப் பாடியவர் தஞ்சாவூரைச் சேர்ந்த புலவர் சூ. தாமஸ் என்பவர்.
# பிள்ளை வெண்பா என்னும் தெய்வசகாயன் திருச்சரிதை

## அருளாளர் தேவசகாயம் பிள்ளை வரலாறு

இந்நூலின் பாட்டுடைத் தலைவராக இருப்பவர் 2012ஆம் ஆண்டு திசம்பர் 2ஆம் நாள் அருளாளர் நிலைக்கு உயர்த்தப்பட்ட தேவசகாயம் பிள்ளை ஆவார். இன்றைய குமரி மாவட்டத்தின் நட்டாலம் கிராமத்தில் 1712இல், ஏப்பிரல் 23ஆம் நாள் நாயர் குல இந்துக் குடும்பத்தில் பிறந்த தேவசகாயம் பிள்ளை கத்தோலிக்க கிறித்தவ சமயத்தைத் தழுவி மறைச்சாட்சியாக 1752, சனவரி 24ஆம் நாள் உயிர்துறந்தார். அவரது இயற்பெயர் நீலகண்ட பிள்ளை. கத்தோலிக்க சபையில் திருமுழுக்குப் பெற்றபோது அவருக்கு "கடவுளின் கருணை" என்னும் பொருள்படும் "லாசர்" (Lazarus) என்னும் பெயர் வழங்கப்பட்டது. அதுவே தமிழில் "தேவசகாயம்" என்று வழங்கப்படுகிறது. இவர் கத்தோலிக்க கிறித்தவர்களால் ஒரு மறைச்சாட்சியாக (martyr) கருதப்படுகின்றார்.
# பிள்ளை வெண்பா என்னும் தெய்வசகாயன் திருச்சரிதை

## நூலின் அமைப்பு

*தெய்வசகாயன் திருச்சரிதை* நூல் மறைபெறு காண்டம், சூழ்வினை காண்டம், முடிபெறு காண்டம் என்னும் மூன்று காண்டங்களில் 281 வெண்பாக்களால் பாடப்பட்டுள்ளது. மறைபெறு காண்டம் தெய்வசகாயன் கிறித்தவத்தைத் தழுவியதையும், சூழ்வினை காண்டம் அவர் கிறித்தவ சமய நம்பிக்கைக்காகத் துன்புறுத்தப்பட்டதையும், முடிபெறு காண்டம் அவர் மறைச்சாட்சியாக உயிர்நீத்து விண்ணக வாழ்வு எய்தியதையும் பாடுகின்றன.
# பிள்ளை வெண்பா என்னும் தெய்வசகாயன் திருச்சரிதை

## அவையடக்கம்

நூலின் தொடக்கத்தில் ஆசிரியர் அவையடக்கமாக,  
<blockquote><poem>
*ஆழக் கடல்நீரை அள்ளிச் சிறுகுழியில்*
*வீழச் செலுத்தும் விரகிற்றே - நீளச்*
*சிறைநின்ற தெய்வ சிகாமணி தன் காதை*
*அறைகின்ற என் பே ரறிவு*
</poem></blockquote>
எனப் பாடுகின்றார்.
# பிள்ளை வெண்பா என்னும் தெய்வசகாயன் திருச்சரிதை

## தெய்வசகாயன் அனுபவித்த துன்பங்கள்

பாட்டுடைத் தலைவனான தெய்வசகாயன் தமது சமய நம்பிக்கை பொருட்டு மிகக் கொடிய துன்பங்களுக்கு உள்ளாக்கப்பட்டார். அவரது உடலிலும் கண்களிலும் மிளகுத்தூளைத் தூவி கொடுமைப்படுத்தினர். அவர் அனுபவித்த துன்பங்களை நூலாசிரியர் உருக்கத்தோடு பாடுகின்றார்:  
<blockquote><poem>
*செய்ய விழிமலர்தான் சேப்ப மிளகுத்தூள்*
*வெய்யர் இடுங்கால் விருப்பமுடன் - அய்யனிரு*
*கண்ணால் புரிந்த பவம் காக்கும் அமிழ் தென்பான்*
*நண்ணார் இகழ்வர் நகைத்து.*
</poem></blockquote>
# பிள்ளை வெண்பா என்னும் தெய்வசகாயன் திருச்சரிதை

## தெய்வசகாயன் மறைச்சாட்சியாக உயிர்நீத்தல்

துப்பாக்கிக் குண்டுகளால் துளைக்கப்பட்டு தெய்வசகாயன் மண்மேல் சாய்ந்ததை நூலாசிரியர்,  
<blockquote><poem>
*துப்பாக்கி மூன்றினிலே தோண மருந்திட்டு*
*தப்பாமல் சுட்டார் தட மார்பில் - ஒப்பாகும்*
*சேசு மரி சூசை என்றே செகமீது*
*தாசன் விழுந்தான் தகர்ந்து*
</poem></blockquote>
என்று எடுத்துரைக்கிறார்.